Παγκόσμιο Κύπελλο Ποδοσφαίρου Ενόπλων 1969

Το 24ο Παγκόσμιο Κύπελλο Ποδοσφαίρου Ενόπλων (ΣΙΣΜ) διεξήχθη στην Αθήνα, στο Γήπεδο Λεωφόρου Αλεξάνδρας, από την 17η ως την 25η Ιουνίου του 1969. Νικήτρια αναδείχθηκε η Εθνική Ομάδα Ποδοσφαίρου Ενόπλων της Ελλάδας με 1 ισοπαλία και μια νίκη στον όμιλο της, νίκη στα ημιτελικά και με έναν επεισοδιακό τελικό που η Ελλάδα πήρε το τρόπαιο με "νίκη άνευ αγώνος" στον τελικό που διακόπηκε στο 80΄ με το σκορ στο 0-0, λόγω αποχώρησης της ομάδας της Αλγερίας από τον αγωνιστικό χώρο διαμαρτυρόμενη έντονα για την διαιτησία.

 Στην τελική φάση μετείχαν έξι αντιπροσωπευτικές ομάδες χωρών (συνολικά 13), οι οποίες εκτός της διοργανώτριας Ελλάδας προκρίθηκαν από προκριματικούς ομίλους ως εξής: 1ος όμιλος: Αλγερία, απέκλεισε: Ισπανία, Δημοκρατία του Κονγκό, Γερμανία. 2ος όμιλος: Ιράν, απέκλεισε: Γαλλία, Αυστρία, Τουρκία (που αποσύρθηκε). 3ος όμιλος: Ιράκ, απέκλεισε: Ολλανδία, Λουξεμβούργο, Βέλγιο. 4ος όμιλος: Συρία, απέκλεισε: Ακτή Ελεφαντοστού, Μαρόκο, Κουβέιτ. 5ος όμιλος: Νότια Κορέα, απέκλεισε: Βιετνάμ, Ταϊλάνδη. Φιλιππίνες. Διοργανώτρια: Ελλάδα. Στην πρώτη φάση οι έξι ομάδες χωρίστηκαν σε δυο ομίλους των τριών. Οι δυο πρώτες προκρίθηκαν στα ημιτελικά, όπου αγωνίστηκαν "χιαστί", η πρώτη του Α΄ με τη δεύτερη του Β΄ ομίλου. Οι νικητές έπαιξαν στον τελικό και οι ηττημένοι για την 3η θέση. Σε περιπτώσεις ισοβαθμίας (στους ομίλους) και σε περίπτωση ισοπαλίας μετά την παράταση (στα νοκ-άουτ ματς), υπερίσχυε η ομάδα που είχε κερδίσει περισσότερα κόρνερ, ένας κανονισμός που εφάρμοζε παραδοσιακά το ΣΙΣΜ, θεωρώντας πως έτσι προκρίνεται η πιο επιθετική ομάδα. Αγώνες Ιράν-Συρία: 2-1 Αλγερία-Ιράν: 3-1 Άλγερία-Συρία: 2-2ΒαθμολογίαΑλγερία: 3β. 5-3 Ιράν: 2β. 3-4 Συρία: 1β. 3-4 Αγώνες Ελλάδα-Ιράκ: 1-1 (Κ. Παπαϊωάννου 42΄) Ν. Κορέα-Ιράκ: 2-0 Ελλάδα-Ν. Κορέα: 2-1 (Δαβουρλής 38΄, 85΄) ΒαθμολογίαΕλλάδα: 3β. 3-2 Ν. Κορέα: 2β. 3-2 Ιράκ: 1β. 1-3 Ελλάδα - Ιράν: 2-0 (Κιρμιζάς 8΄, Κ. Παπαϊωάννου 84΄).Αλγερία - Ν. Κορέα: 2-1 Ιράν - Ν. Κορέα: 1-1 (5-4 κόρνερ: το Ιράν πήρε την 3η θέση επειδή είχε κερδίσει περισσότερα κόρνερ, σύμφωνα με τον κανονισμό του ΣΙΣΜ) Αθήνα: Γήπεδο Λεωφόρου Αλεξάνδρας, 25 Ιουνίου 1969.Ελλάδα - Αλγερία: 0-0 (διακοπή στο 80΄ εις βάρος της Αλγερίας). Διαιτητής: Ζέτσεβιτς (Γιουγκοσλαβία).Η ομάδα της Αλγερίας αποχώρησε στο 80΄ διαμαρτυρόμενη για τη διαιτησία και μηδενίστηκε. Ο αγώνας ήταν πολύ σκληρός και από το 32΄ οι δυο ομάδες έπαιζαν με δέκα παίκτες, όταν διαπληκτίστηκαν και αποβλήθηκαν ο Μποτίνος και ο Αμέρ. Οι διαμαρτυρίες των Αλγερινών ξεκίνησαν στο 62΄, όταν ο διαιτητής έδωσε πέναλτι υπέρ της Ελλάδας. Ο αγώνας διακόπηκε για πέντε λεπτά και στη συνέχεια το εκτέλεσε ο Δημητρίου πάνω στα χέρια του τερματοφύλακα. Στο 77΄ τραυματίστηκε ο Αλγερινός τερματοφύλακας και οι συμπαίκτες του διαμαρτυρήθηκαν έντονα στο διαιτητή ζητώντας να τιμωρηθούν οι Έλληνες για σκληρό παίξιμο απειλώντας να αποχωρήσουν. Στις διαμαρτυρίες πήραν μέρος και άτομα από τον πάγκο της αλγερινής ομάδας (αναπληρωματικοί, μασέρ, βοηθοί προπονητή και παράγοντες). Τελικά, μετά από τρία λεπτά αποχώρησαν από το γήπεδο και ο διαιτητής σφύριξε τη λήξη, διακόπτοντας το ματς υπέρ της Ελλάδας. Έτσι το τρόπαιο απονεμήθηκε στην Ελλάδα, που θεωρήθηκε νικήτρια άνευ αγώνος. Στην απονομή η Αλγερία δεν εμφανίστηκε, ενώ στην τελετή λήξης που ακολούθησε δεν παρευρέθηκε καμιά από τις αραβικές χώρες, δηλώνοντας τη συμπαράστασή τους στην Αλγερία. Ελλάδα Προπονητής: Μιχάλης Παπαθεοδώρου. Σύνθεση τελικού: Κωνσταντίνου, Σκρέκης, Χαλιαμπάλιας, Συνετόπουλος, Αθανασόπουλος, Σταθόπουλος (64΄ Κ. Παπαϊωάννου), Σταυρόπουλος, Δημητρίου, Στραβοπόδης, Δαβουρλής, Μποτίνος. Αναπληρωματικοί: Τουρκομένης (τερμ.), Λιαδέλης (τερμ.), Αντωνιάδης, Σαραντάρης, Ασημακόπουλος, Παππάς, Κυρμιζάς, Αϊδινίου, Μιχαλόπουλος, Μακρής, Τσοκανής. εφ. Αθλητική Ηχώ, 17/6/1969 ως εφ. Αθλητική Ηχώ, 26/6/1969 RSSSF Ποδοσφαιρικά αρχεία